recursal/SuperWikiNEXT-32B huggingface dataset:
Onda kota **இலங்கையிற் காணப்படும் அயன மண்டலக் காடுகளின் உலர் வலயங்களில் அமைந்த காடுகளாகும். இச்சூழலியற் பகுதி 48,400 சதுர கிலோமீற்றர் (18,700 சதுர மைல்) பரப்பளவில் இலங்கைத் தீவின் தென்மேற்குப் பகுதியும் மத்திய மலைநாட்டுப் பகுதியும் யாழ்ப்பாணத் தீபகற்பமும் தவிர்ந்த இலங்கையின் பெரும்பாலான பகுதிகளை உள்ளடக்கியதாகும். தென்மேற்கு மற்றும் மத்திய மலைநாட்டுப் பகுதிகளிலேயே இலங்கையின் தாழ்நில மழைக்காடுகள், இலங்கையின் மலைசார் மழைக்காடுகள், இலங்கையின் மலைப்பாங்கான மழைக்காடுகள் ஆகிய சூழலியற் பகுதிகள் காணப்படுகின்றன. இலங்கைத் தீவின் வடக்கே அமைந்துள்ள யாழ்ப்பாணத் தீபகற்பம் தக்கிண ஊசியிலைக் காடுகள் எனும் சூழலியற் பகுதியைச் சேர்ந்ததாகும்.**

தாவரங்கள்
---------

இலங்கையின் உலர்வலய என்றும் பசுமையான காடுகளில் காணப்படும் தாவரங்களின் இலைகள் உண்மையிலேயே என்றும் பசுமையாகக் காணப்படுகின்றன. இந்நிலை இங்குள்ள தாவரங்கள் அயன மண்டலப் பகுதிகளிலுள்ள ஏனைய உலர் காடுகளில் காணப்படும் அகன்ற இலைத் தாவரங்களிலும் பார்க்க நன்கு பசுமையாயிருப்பதைப் புலப்படுத்தும். இக்காடுகள் இந்தியாவின் தென்கிழக்குக் கரையோரமாகக் காணப்படும் கிழக்கு தக்கிண என்றும் பசுமையான உலர் காடுகள் கொண்டுள்ள இயல்புகள் பலவற்றை ஒத்துள்ளன. இக்காடுகளில் பொதுவாக வளரும் பெரிய மரங்களில் முதிரை, கருங்காலி, பாலை போன்றன பொருளாதார நலன்கள் பலவற்றைத் தருகின்றன.

விலங்குகள்
----------

இக்காடுகளிலேயே இலங்கையிற் காணப்படும் பெரிய விலங்குகளான இலங்கை யானை, இலங்கைச் சிறுத்தை, புள்ளி மான் போன்றன அனேகமாக வாழ்கின்றன. இலங்கையிற் காணப்படும் உடும்பு இனங்களில் பலவும் சருகு மான்களும் வரி முயல்களும் காட்டுக் கழுதைகளும் இக்காடுகளில் ஏராளம். மழைக்காடுகளுடன் ஒப்பிடுகையில் இலங்கையின் உலர்வலய என்றும் பசுமையான காடுகளில் காணப்படும் பெரிய தாவரங்களுக்கு இடையிலான தூரம் கூடுதல் என்பதால் அவ்விலங்குகள் சுதந்திரமாகத் திரியக்கூடியதாக உள்ளது.

மேலும் பார்க்க
--------------

* இலங்கையின் தாழ்நில மழைக்காடுகள்
* இலங்கையின் மலைசார் மழைக்காடுகள்

வெளித் தொடுப்புகள்
------------------

* இலங்கையின் உலர்வலய என்றும் பசுமையான காடுகள் (உலக வனவிலங்கு நிதியம்)
**ஆசுகார் ஒலிவெரா போரோந்தா** (*Oscar Olivera Foronda*) பொலிவியா நாட்டைச் சேர்ந்த ஒரு சுற்றுச்சூழல் ஆர்வலராவார். 1955 ஆம் ஆண்டு இவர் பிறந்தார். பொலிவியா நாட்டில் தண்ணீரை தனியார்மயமாக்கலுக்கு எதிராக ஆர்ப்பாட்டம் செய்த போராட்டக்கார்ர்களில் ஆசுகார் ஒலிவெரா போரோந்தா முக்கிய தலைவராவார். இந்த ஆர்ப்பாட்டத்தின் விளைவாக பொலிவிய நகரமான கோச்சம்பாவில் தொடர் போராட்டங்கள் நடந்தன. இந்நிகழ்வு பொலிவிய வரலாற்றில் கோச்சம்பா நீர் போர் என்று அழைக்கப்படுகிறது. தற்போது இவர் பொலிவியாவின் இயற்கை எரிவாயு சுரண்டப்படுவதை எதிர்த்து போராடும் முக்கிய தலைவர்களில் ஒருவராக இயங்குகிறார். தொழிற்சாலை தொழிலாளர் சங்கங்களின் கூட்டமைப்பு தலைவராகவும் ஒலிவெரா உள்ளார்.

2001 ஆம் ஆண்டு ஆசுகார் ஒலிவெரா போரோந்தாவுக்கு கோல்டுமேன் சுற்றுச்சூழல் விருது வழங்கப்பட்டது.

தொழிலாளர் தலைவரான ஆசுகார் ஒலிவெரா நகரத்தின் நீர் அமைப்பு தனியார்மயமாக்கப்பட்டபோது தூய்மையான மற்றும் மலிவான விலை தண்ணீருக்காக குரல் கொடுத்தார். தீவிரமான தொடர் ஆர்ப்பாட்டங்களையும் பேச்சுவார்த்தைகளையும் தொடர்ந்தார். ஆயிரக்கணக்கான குடிமக்கள் பல வாரங்களாக எதிர்ப்புத் தெரிவித்தனர். பொலிவியா இராணுவம் ஒருவரைக் கொன்றது. நூற்றுக்கணக்கானவர்களைக் காயப்படுத்தியது மற்றும் பல கூட்டணித் தலைவர்களைக் கைது செய்தது. ஒலிவெரா, அரசாங்கத்துடன் பேச்சுவார்த்தை நடத்த வெளிப்பட்டார். தனியாருக்கு விற்பனை செய்ய திட்டமிருந்த அரசாங்கத்தின் திட்டம் ரத்து செய்யப்பட்டது.

கோச்சபாம்பா நீர் போரில் ஆசுகார் ஒலிவெராவின் பங்கு 2008 ஆம் ஆண்டு எடுக்கப்பட்ட ஆவணப்படமான புளூ கோல்டு: வேர்ல்ட் வாட்டர் வார்சில் இடம்பெற்றுள்ளது.

மேற்கோள்கள்
-----------

1. ↑  "Leasing the Rain" (in en-US). *The New Yorker*. .
2. ↑  Goldman Environmental Prize: Oscar Olivera பரணிடப்பட்டது 2012-02-07 at the வந்தவழி இயந்திரம் (Retrieved on November 10, 2007)
3. ↑  "Oscar Olivera". *Goldman Environmental Foundation* (ஆங்கிலம்). 2021-05-25 அன்று பார்க்கப்பட்டது.
4. ↑  Blue Gold : World Water Wars (Official Full Length Film) freely available on YouTube.
**உரோங்லு** (Ronglu) (6 ஏப்ரல் 1836 – 11 ஏப்ரல் 1903) **சொங்குவா** எனவும் அறியப்பட்ட இவர் மறைந்த சிங் வம்சத்தின் மஞ்சு அரசியல் தலைவராகவும், இராணுவத் தலைவராக இருந்தார். மஞ்சு எட்டு பதாகைகளின் எளிய வெள்ளை பதாகையின் கீழ் இருந்த குவால்கியா குலத்தில் இவர் பிறந்தார்.  பேரரசி டோவாகர் சிக்சியால் ஈர்க்கப்பட்ட இவர் சிங் அரசாங்கத்தில் பல முக்கியமான அரசு மற்றும் இராணுவ பதவிகளில் பணியாற்றினார். இதில் சோங்லி யமென், மாபெரும் சபை, செயலாளர், சிலியின் ஆளுநர், பியாங் வர்த்தக அமைச்சர், பாதுகாப்பு செயலாளர், ஒன்பது வாயிகள் காலாட்படை தளபதி, ஊவி படைத்தளபதி போன்றப் பதவிகள் அடங்கும். மேலும், இவர் சீனாவின் கடைசி பேரரசரும், சிங் வம்சத்தின் புயியின் தாய்வழி தாத்தா ஆவார்.

ஆரம்பகால வாழ்க்கையும், தொழிலும்
-------------------------------

மஞ்சு எட்டு பதாகைகளின் எளிய வெள்ளை பதாகையின் கீழ் இருந்த மஞ்சு குவால்கியா குலத்தில் இவர் பிறந்தார். இவரது தாத்தா, தாசிகா, காஷ்கரில் பேரரசின் அதிகாரியாக பணியாற்றினார். இவரது தந்தை, சாங்சோ, ஒரு இராணுவத் தளபதியாவார்.

இவர், பேரரசின் அரசுப் பணியில் சேர விரும்பி வெற்றிகரமாக அனுமதி பெற்றவர்களுக்கு வழங்கப்பட்ட ஒரு வகை பதவியான இன்செங் என்றப் பதவியை வகித்தவர். மேலும், உதவி இயக்குநராக பணிகள் அமைச்சகத்தில் தனது வாழ்க்கையைத் தொடங்கினார். சிலி மாகாணத்தில் சாலைகள் அமைக்கும் பணியில் ஈடுபட்டார்.

தோங்சி பேரரசரின் ஆட்சியின் ஆரம்ப ஆண்டுகளில் (1860 களின் முற்பகுதியில்), இவர் துப்பாக்கிப் பிரிவை அமைத்தார். மேலும் ஐந்தாம் நிலை நீதிபதி பதவியைப் பெற்றார். பின்னர், ஒரு *சோங்கிங்* ஆக மாற்றப்படுவதற்கு முன்பு இவர் ஒரு தளபதியாகவும் நியமிக்கப்பட்டார். வென்சியாங்கின் பரிந்துரையின் மூலம், இவர் பணி அமைச்சகத்தின் துணை செயலாளராக ஆனார். பின்னர், இவர் மீண்டும் வருவாய்த்துறை அமைச்சகத்தில் நியமிக்கப்பட்டார். அதே நேரத்தில் பேரரசின் உள் துறையின் அமைச்சராகவும் நியமிக்கப்பட்டார்.

வாழ்க்கை
--------

பேரரசர் தோங்சி 1875 இல் இறந்தார். அவருக்குப் பின் அவரது உறவினர் பேரரசர் குவாங்சு பதவிக்கு வந்தார். அதே ஆண்டில், உரோங்லு ஒரு காலாட்படை தளபதியாக ஆனார். மூன்று ஆண்டுகளுக்குப் பிறகு, இவர் ஒரு தணிக்கை மற்றும் பணிச் செயலாளராக நியமிக்கப்பட்டார். 1878 ஆம் ஆண்டில், பாடிங் பேரசின் அரசவைக்கு ஒரு நினைவுச்சின்னத்தை எழுதினார். சில அதிகாரிகள் ஒரே நேரத்தில் பல துறைகளை கவனித்து வந்தனர். எனவே, உரோங்லு பணிகள் செயலாளர், பேரசின் உள்துறை அமைச்சர் ஆகிய பொறுப்பிலிருந்து விடுவிக்கப்பட்டார்.

இவர், ஆரம்பத்தில் இலஞ்சம் வாங்கியதாக குற்றம் சாட்டப்பட்டு இரண்டு நிலை பதவியிறக்கப்பட்டார். மேலும் 1879 இன் ஆரம்பத்தில் ஓய்வு பெற வேண்டிய கட்டாயம் ஏற்பட்டது. இருப்பினும், 1891 ஆம் ஆண்டில், இவர் மீண்டும் அரச சேவையில் சேர்த்துக் கொள்ளப்பட்டு சிய்யான் மாகாணத்தின் தளபதியாக நியமிக்கப்பட்டார்.

பிற்கால தொழிலும், இறப்பும்
--------------------------

1900 இன் பிற்பகுதியில், பேரரசி டோவாகர் சிக்சி இவரை சிய்யானுக்கு அழைத்தார். அங்கு இவர் அன்புடன் வரவேற்கப்பட்டார். இவருக்கு பேரரசின் மரியாதை அணிகளான மஞ்சள் ஜாக்கெட், இரண்டு கண்கள் கொண்ட மயில் இறகு, ஊதா நிற இடுப்புத் துணி ஆகியவை வழங்கப்பட்டன. இவர் பேரரசி டோவாகர் சிக்சியையும், குவாங்சு பேரரசரையும் தலைநகருக்கு அழைத்துச் சென்றார்.

இறப்பு
------

உரோங்லு 1903 இல் இறந்தார்.

மேற்கோள்கள்
-----------

1. ↑  Initially Ronglu's concubine, she became his official wife when Ronglu's first wife died.
2. ↑  Woo, X.L. (2002). *Empress Dowager Cixi: China's Last Dynasty and the Long Reign of a Formidable Concubine*. U.S.: Algora Publishing. பன்னாட்டுத் தரப்புத்தக எண்:0875861660.
**ஆசீர்வாதம் ஆச்சாரி**, தமிழ்நாட்டின் திருச்சிராப்பள்ளி மாவட்டத்தைச் சேர்ந்தவர். இவரது தந்தை பெயர் ராஜலிங்கம் மனா ஜோசப்.

அரசுப் பணிகளில்
---------------

1992 மார்ச் மாதம் இந்திய இரயில்வே துறையில் சுருக்கெழுத்தாராகப் (Steno Typist) பணியில் சேர்ந்தவர். 2004ல் ஒன்றிய அரசுப்பணியாளர் தேர்வாணையத் தேர்வில் தேர்ச்சி பெற்று, இந்திய இரயில்வே துறையில், பிரிவு அதிகாரியாகச் (Section Officer) சேர்ந்தார். 1999ல் இந்திய அரசின் ஊரக வளர்ச்சித் துறை அமைச்சரின் கூடுதல் தனிச் செயலாளராக சேர்ந்து, பிறகு அக்டோபர் 2000ல் சுகாதாரத் துறை அமைச்சரின் கூடுதல் தனிச் செயலாளராக மாற்றப்பட்டு, 2004 டிசம்பர் வரை பணிபுரிந்துள்ளார்.

2004 பொதுத் தேர்தல் முடிந்தவுடன், ஆ. ராசா, சுற்றுப்புறச் சூழல் துறை கேபினெட் [*தெளிவுபடுத்துக*]அமைச்சராகப் பொறுப்பேற்ற பின்னர், 1 சனவரி 2006 முதல் ஆ.ராசாவின் கூடுதல் தனிச் செயலாளராக நியமிக்கப்பட்டார். 2007 மே, 2007ல் ஆ.ராசா தொலைத் தொடர்புத் துறை அமைச்சராகப் பொறுப்பேற்றப் போது, ஆசிர்வாதம் ஆச்சாரி, ஆ.ராசாவின் விருப்பப்படி, சுற்றுச் சூழல் துறையில் இருந்து தொலைத் தொடர்புத் துறைக்கு மாற்றம் செய்யப்பட்டு, ஆ.ராசாவின் கூடுதல் தனிச் செயலாளராக நியமிக்கப்பட்டார்.

29 அக்டோபர் 2008ல் ஆசிர்வாதம் ஆச்சாரி மீண்டும் இந்திய இரயில்வே துறைப் பணியில் சேர்ந்தார்.

இரண்டாம் தலைமுறை அலைக்கற்றை முறைகேடு வழக்கில், ஆசிர்வாதம் ஆச்சாரியின் வாக்குமூலம், சிபிஐ நேரடி சாட்சியமாக எடுத்துக் கொண்டுள்ளது.

அரசியல்
-------

இந்திய இரயில்வே பணியிலிருந்து விலகிய ஆசிர்வாதம் ஆச்சாரி, 2016ல் சுப்பிரமணியன் சுவாமி முன்னிலையில் பாரதிய ஜனதா கட்சியில் இணைந்தார்.
பின்னர் ஆசிர்வாதம் ஆச்சாரி பாரதிய ஜனதா கட்சியின் தேசிய செயற்குழு உறுப்பினராக செயல்படுகிறார்.

மேலும் இந்திய இரயில்வேயில் மேம்பாட்டுக்குழு உறுப்பினராக உள்ள ஆசீர்வாதம் ஆச்சாரியின்  முயற்சியால், தென்னக இரயில்வே வழங்கும் பயணச்சீட்டுகளில் தமிழ் மொழியும் இடம் பெறுமாறு நடவடிக்கை எடுத்துள்ளார்.

மேற்கோள்கள்
-----------

1. ↑  2ஜி வழக்கில் ஆசீர்வாதம் ஆச்சாரி சாட்சியம்
2. ↑  பா.ஜ.வில் சுப்ரமணிய சுவாமி ஆதரவாளர்களுக்கு 'சீட்' ஒதுக்கீடு
3. ↑  அரசு அறிவிக்க உள்ள சலுகைகள் ஊக்கமளிக்கும் என பாஜகவின் ஆசீர்வாதம் ஆச்சாரி பேட்டி
4. ↑  ரயில்வே மேம்பாட்டு குழு உறுப்பினரிடம் மனு
5. ↑  ரயில் டிக்கெட்டில் தமிழ்
6. ↑  தெற்கு இரயில்வே
[*தொடர்பிழந்த இணைப்பு*]

வெளி இணைப்புகள்
---------------
**டாங்யீ** மியான்மரின் ஷான் மாநிலத்தின் தலைநகரம் மற்றும் அந்த மாநிலத்தின் மிகப்பெரிய நகரம். கடல் மட்டத்திலிருந்து 4,712 அடிகள் உயரத்தில் சவேன்யாங் மற்றும் இன்லே ஏரியின் வடக்கே மயீலாட் பிராந்தியத்தில் அமைந்துள்ளது.  டாங்யீ நகரம் மியான்மரின் ஐந்தாவது மிகப்பெரிய நகரம்.  2014 ஆம் ஆண்டின் மக்கள்தொகை கணக்கின்படி இந்நகரத்தில் சுமார் 380,665 மக்கள் வாழ்கிறார்கள். ஆண்டுதோறும் டஸாங்மோண் (பர்மிய நாட்காட்டியில் இது எட்டாவது மாதம்) மாதத்தில் வரும் முழு நிலவு நாளில் நடத்தப்படும் வெப்பக் காற்று பலூன் திருவிழாவிற்கு இந்த நகரம் புகழ்பெற்றுள்ளது.

பெயர்க்காரணம்
-------------

டாங்யீ என்ற பெயரின் பொருள் பர்மிய மொழியில் "பெரிய மலை" என்று பொருள்படும், இது நகரத்தின் கிழக்கே, ஷான் மலைத்தொடர் அமைப்பின் ஒரு பகுதியில் அமைந்திருப்பதால் இந்தப் பெயரைப் பெற்றது. இந்த மலைதொடரின் உயரமான முனைப்பகுதியை டாங்-சுன் அல்லது "கூர்முனை" என்றழைக்கப் படுகிறது. இந்த முனை *பாயா-டாங்* என்ற பெயரில் அறியப்படுகிறது.

வரலாறு
------

பிரித்தானியர்களின் ஆக்கிரமிப்பின் போது, இந்த நகரம் தெற்கு ஷான் மாநிலங்களின் தலைநகரமாக மாறியது. டாங்யீயின் நவீன வளர்ச்சி 1894 ஆம் ஆண்டில் தொடங்கியது, ஆங்கிலேயர்கள் தங்கள் நிர்வாக அலுவலகங்களை மயிங் டாங்கிலிருந்து இன்லே 
ஏரியின் கிழக்கு கடற்கரையில் இருந்து டாங்யீ நகரத்தின் புவியியல் அமைப்பின் காரணங்களுக்காக தலைநகரமாக மாற்றினர்.

மேலும் பார்க்க
--------------

* ஷான் மாநிலம்
* மியான்மரின் நிர்வாகப் பிரிவுகள்

மேற்கோள்கள்
-----------

1. ↑   *The 2014 Myanmar Population and Housing Census The Union Report Census Report Volume 2*. Department of Population, Ministry of Immigration and Population. May 2015. பக். 52. Archived from the original on 2016-03-06.. பார்த்த நாள்: 2021-08-09.
2. ↑  "Taunggyi | Myanmar" (in en). *Encyclopedia Britannica*. .
3. ↑  "Biggest Cities In Myanmar (Burma)" (in en). *WorldAtlas*. .
4. ↑  "Taunggyi’s fire balloon festival" (in en). *The Myanmar Times*. Archived from the original on 2017-10-22. .
கணிதத்தில் குலம் என்ற அமைப்பு இயற்கணித அமைப்புகளில் ஓர் அடிப்படை அமைப்பு. ஒட்டுறவுள்ள ஒரு செயல்பாடு அமைக்கப்பெற்ற ஒரு கணத்தில் அதற்கு ஓர் ஒற்றொருமையும் ஒவ்வொரு உறுப்புக்கும் ஒரு நேர்மாறும் இருந்துவிட்டால அவ்வமைப்பு குலம் எனப் பெயர் பெறும். குலங்களில் இருவகையுண்டு. பரிமாற்று விதி முழுமையாக ஒவ்வாத குலங்கள் **பரிமாறலற்ற குலங்கள்** அல்லது **பரிமாறாக் குலங்கள்** என்று கூறப்படும்.இருபதாவது நூற்றாண்டில் குவாண்டம் இயக்கவியல் தோன்றிய காலத்திலிருந்து பரிமாறாக் குலங்களின் முக்கியத்துவம் அதிகமாகி, இன்று கணிதத்திலும் இயற்பியலிலும் அது ஒரு முக்கிய பிரிவாக ஆய்வு செய்யப்படுகிறது. அணிகளடங்கிய பல குலங்களும், ஐந்து பிளேடோனிக் திண்மங்கள் சார்ந்த குலங்களும் , சமச்சீர் குலங்களான {\displaystyle S\_{n}(n\geq 3)} ம் பரிமாறாக் குலங்களே.

பரிமாற்று விதிக்கொத்த குலங்கள் **பரிமாற்றுக் குலங்கள்** என்று பெயர் பெறுகின்றன. இவைகளுக்கு **ஏபெல் குலங்கள்** என்ற மாற்றுப் பெயரும் உண்டு. ஏபெல் என்பவர் நார்வேயில் 19-வது நூற்றாண்டின் தொடக்கத்தில் கணிதத்தில் உலகமனைத்தும் போற்றிய பல முன்னோட்டங்களைச் செய்தவர்.

ஓர் எடுத்துக்காட்டு
-------------------

{\displaystyle S\_{3}} இன் பெருக்கல் அட்டவணை (கீழே உள்ளது) அது ஒரு பரிமாற்றாக்குலம் என்பதைக்காட்டும். இதுதான் மிகச்சிறிய பரிமாற்றாக்குலம்.அட்டவணை xy ஐ க்காட்டுகிறது.

{\displaystyle S\_{3}=\{a=(1)(23);b=(2)(13);c=(3)(12);d=(123);(e)=(132)\}}

| {\displaystyle {\frac {y\rightarrow }{x\downarrow }}} | I | a | b | c | d | e |
| --- | --- | --- | --- | --- | --- | --- |
| **I** | I | a | b | c | d | e |
| **a** | a | I | d | e | b | c |
| **b** | b | e | I | d | c | a |
| **c** | c | d | e | I | a | b |
|  **e** | e | b | c | a | I | d |
| **d** | d | c | a | b | e | I |

இவற்றையும் பார்க்கவும்
----------------------

* செங்குத்துக் குலம்
* அலகு அணிக்குலம்.
* நான்முகிக் குலம்.
* வரிசைமாற்றுக் குலம்
**பீட்டர் ஷோல்ஸ்** (பிறப்பு: 11 டிசம்பர் 1987) என்பவர் செருமனியைச் சேர்ந்த கணிதவியலாளர் ஆவார். இவர் எண்கணிதம் மற்றும் இயற்கணித வடிவவியலில் ஆற்றிய பங்களிப்புகளுக்காக அறியப்படுகிறார். செருமனியின் பொன் பல்கலைக்கழகத்தில் பேராசிரியராகப் பணியாற்றுகிறார்.. வடிவ கணிதம், தன்வடிவப் படிவக் கோட்பாடு ஆகியவற்றில் தனித்துவக் கருத்துக்களைக் கூறியமைக்காக 2013 ஆம் ஆண்டுக்கான சாஸ்த்ரா இராமானுஜன் பரிசுக்குத் தேர்ந்தெடுக்கப்பட்டுள்ளார். இவர் கணித மேதை ராமானுஜத்தின் நூற்றாண்டு கொண்டாடப்பட்ட ஆண்டில் பிறந்தவர் என்பதும் குறிப்பிடத்தக்கதாகும்.

சாஸ்த்ரா ராமானுஜன் பரிசு
------------------------

கும்பகோணத்தில் உள்ள சாஸ்த்ரா பல்கலைக்கழகம் 2005 ஆம் ஆண்டு முதல் *கணித மேதை ராமானுஜன்* நினைவாக ஆண்டுதோறும் ராமானுஜன் என்ற பரிசை வழங்கிவருகிறது. தேர்ந்தெடுக்கப்படும் அறிஞருக்கு 10,000 அமெரிக்க டாலர்கள் பரிசாக வழங்கப்படும். ராமானுஜன் தன் 32 வயதில் தான் வியக்கத்தக்க சாதனை புரிந்தார் என்பதால் இப்பரிசிற்கான வயது வரம்பு 32 ஆக வைக்கப்பட்டுள்ளது. 2013 ஆம் ஆண்டுக்கான இப்பரிசுக்கு பீட்டர் ஷோல்ஸ் தேர்ந்தெடுக்கப்பட்டுள்ளார்.

### தேர்வுக் குழு

இந்த ஆண்டில் (2013) இல் பரிசுக்கு பீட்டர் ஷோல்சைத் தேர்ந்தெடுத்த குழு உறுப்பினர்கள் பட்டியல்:

* பேராசிரியர் கிருஷ்ணசுவாமி அல்லாடி (குழுத் தலைவர் - புளோரிடா பல்கலைக்கழகம்)
* காத்ரீன் பிரிங்மேன் (கோலோன் பல்கலைக்கழகம்)
* ரோஜர்ஹீத் ப்ரவுன் (ஆக்ஸ்போர்டு பல்கலைக்கழகம்)
* டேவிட் மாசர் (பேசல் பல்கலைக்கழகம்)
* பேரிமசூர் (ஹார்வர்டு பல்கலைக்கழகம்)
* கென்ரிபே (கலிபோர்னியா பல்கலைக்கழகம்)
* வார்னரர் (க்வீன்ஸ்லேண்ட் பல்கலைக்கழகம்)

மேற்கோள்கள்
-----------

1. ↑  "HCM: Prof. Dr. Peter Scholze". Hcm.uni-bonn.de. 2013-05-30 அன்று பார்க்கப்பட்டது.
2. ↑  சாஸ்த்ரா ராமானுஜன் பரிசு: நிகழாண்டு ஜெர்மனி பேராசிரியருக்கு வழங்க முடிவு, தினமணி, அக்டோபர் 1, 2013
**குருவாடிபட்டி** (*Kuruvadipatti*) என்பது இந்திய நாட்டின் தமிழ்நாடு மாநிலத்தில் தஞ்சாவூர் மாவட்டம், தஞ்சாவூர் வட்டத்தில் அமைந்துள்ள ஒரு கிராமம் ஆகும். இது  தஞ்சாவூர் - திருச்சி தேசிய நெடுஞ்சாலையில் தஞ்சாவூர் நகரத்திலிருந்து 12 கி.மீ. தொலைவில் அமையப்பெற்றுள்ளது.

மக்கள்தொகை
----------

2011 மக்கள் தொகை கணக்கெடுப்பின்படி குருவாடிப்பட்டி கிராமத்தில் மக்கள் தொகை 928 ஆக உள்ளது, இதில் 478 ஆண்களும் 450 பெண்களும் உள்ளனர்.

குருவாடிப்பட்டி கிராமத்தில் 0-6 வயதுடைய குழந்தைகளின் மக்கள் தொகை 74 ஆகும், இது கிராமத்தின் மொத்த மக்கள் தொகையில் 7.97% ஆகும். குருவாடிப்பட்டி கிராமத்தின் சராசரி பாலின விகிதம் 941 ஆகும், இது தமிழ்நாடு மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி குருவாடிப்பட்டியில் குழந்தை பாலின விகிதம் 1056 ஆகும், இது தமிழ்நாட்டின் சராசரியான 943 ஐ விட அதிகம்.

குருவாடிப்பட்டி கிராமம் தமிழ்நாட்டை விட குறைவான எழுத்தறிவு விகிதத்தைக் கொண்டுள்ளது. 2011 ஆம் ஆண்டில், குருவாடிப்பட்டி கிராமத்தின் கல்வியறிவு விகிதம் 71.78% ஆக இருந்தது, இது தமிழ்நாட்டின் 80.09% ஆக இருந்தது. குருவாடிப்பட்டியில் ஆண்களின் கல்வியறிவு 85.07% ஆகவும், பெண்களின் கல்வியறிவு விகிதம் 57.52% ஆகவும் உள்ளது.

மேற்கோள்கள்
-----------

1. ↑  "Kuruvadipatti Village Population - Thanjavur - Thanjavur, Tamil Nadu". *www.census2011.co.in*. 2022-08-28 அன்று பார்க்கப்பட்டது.
**பரிமாணம்** என்னும் நூல் இருந்தது பற்றி இளம்பூரணர் தொல்காப்பியத்துக்கு எழுதிய உரை குறிப்பிடுகிறது. இளம்பூரணர் 11 ஆம் நூற்றாண்டில் வாழ்ந்தவர். எனவே இந்த நூல் பரிமாணம் 11 ஆம் நூற்றாண்டுக்கு முந்தியது என்பது தெளிவாகிறது. இது மொழியிலக்கணம் கூடும் நூல் என்பது அதன் சூத்திரத்தால் அறியமுடிகிறது.

இளம்பூரணர் மேற்கோள்
-------------------

>  விதந்த மொழியினம் வேறும் செப்பும்
> 
> 
> 

என்பது பரிமான சூத்திரம் என்று இளம்பூரணர் குறிப்பிடுகிறார். 

>  எடுத்த மொழி இனம் செப்பலும் உருத்தே 
> 
> 
> 

என்னும் தொலகாப்பிய நூற்பாக் கருத்துக்கு வலிமை சேர்ப்பதற்காக இந்த நூற்பா காட்டப்பட்டுள்ளது. பரிமான நூலின் இந்த நூற்பா 'ஒரு சொல் அதன் இனத்தையும் குறிப்பிடும்' என்று கூறுகிறது. இதனை இனமொழி என இலக்கண நூல்கள் குறிப்பிடுகின்றன.

யாப்பருங்க விருத்தி மேற்கோள்
----------------------------

இதன் ஆசிரியரை இந்த உரை **பரிமாணனார்** என்று குறிப்பிட்டு அவரது மூன்று பாடல்களை மேற்கோளாகத் தருகிறது. 

### ஆசிரியப்பா இலக்கணம்

>  ஆசிரியம் என்பது அகவலின் வழாது  
> 
> கூறிய சீரொடும் தளையொடும் தழீஇ  
> 
> முச்சீர் அடியாய் ஈற்றயல் நின்றும்   
> 
> முச்சீர் அடி இடை ஓரோவழித் தோன்றியும்  
> 
> அவ்வியல்பு இன்று மண்டிலம் ஆகியும்  
> 
> மூவடி முதலா முறை சிறந்து ஏறித்  
> 
> தொள்ளாயிரத்துத் தொண்ணூற்று எண்ணிரண்டு  
> 
> எய்தும் என்ப இயல்பு உணர்ந்தோரே
> 
> 
> 

### வஞ்சிப்பா இலக்கணம்

>  வஞ்சி தானே அடி வரம்பு இன்றி  
> 
> எஞ்சா இசைநிலை தூங்கல் எய்தி  
> 
> ஆசிரியம் ஆகி முடியும் என்ப
> 
> 
> 

### வெண்பா இலக்கணம்

>  செப்பல் ஓசையில் சீர் தளை சிதையாது  
> 
> மெய்ப்படக் கிடந்த வெண்பா விரிப்பின்   
> 
> குறள் நேர் நெடில் என மூன்றாய் அவற்றின்  
> 
> இறுதி அடியே முச் சீர்த்து ஆகி  
> 
> அதன் ஈற்றசை சீர் எய்தி அடிவகை  
> 
> ஓரிரண்டு முதலா முறை சிறந்து ஈர் ஆறு  
> 
> ஏறும் என்ப இயல்பு உணர்ந்தோரே
> 
> 
>

மேலும் காண்க
------------

* பரிமாணம் (இதழ்)
* பரிமாணம்

அடிக்குறிப்பு
-------------

1. ↑  இளம்பூரணர் (11 ஆம் நூற்றாண்டு). *தொல்காப்பியம், (எழுத்து, சொல், பொருள்) மூலமும் உரையும்*. சென்னை: சாரதா பதிப்பகம், சென்னை 14 பதிப்பு 2010 1939,. பக். 240.
2. ↑  தொல்காப்பியம் 2-61
3. ↑  யாப்பருங்கலம் பக்கம் 106
இலங்கை அரசு செய்யும் மனித உரிமை மீறல்களுக்கும் வன்முறைக்கும் எதிர்ப்புத் தெரிவித்தும் அதற்கு தமது நிதி உதவ இருப்பதை உறுதி செய்வதற்காகவும் அனைத்து தமிழ் மக்களும் **இலங்கையில் தயாரிக்கப்பட்ட பொருட்களை புறக்கணிக்குமாறு** பல்வேறு புகலிட அமைப்புகள் கோரி வருகின்றார்கள். இந்தக் கோரிக்கை முன்னர் பல்வேறு கட்டங்களில் முன்வைக்கப்பட்ட போதும் இறுக்கமாக நடைமுறைப்படுத்தப்படவில்லை. இம்முறை இந்த அமைப்புகள் இந்தக் கோரிக்கையை நடைமுறைப்படுத்த தீவரமாக செயற்படுகிறார்கள்.

இந்தப் புறக்கணிப்பு சிங்கள மக்களுக்கோ, அல்லது தனிப்பட்ட வணிகர்களையோ அல்லது வணிக நிறுவனங்களையோ இலக்காக கொள்ளவில்லை. மாற்றாக வெறிபிடித்த இலங்கை அரசுக்கு எதிராது என்றே புறக்கணிப்பாளரால் கூறப்படுகிறது.

பொருட்கள் புறக்கணிப்பு வன்முறையற்ற எதிர்ப்புப் போராட்ட வடிவங்களில் ஒன்று. இந்திய சுதந்திரப் போராட்டத்தின் போது மோகன்தாஸ் கரம்சந்த் காந்தி காலனித்துவ பிரித்தானியப் பொருட்களைக் புறக்கணிக்க கோரியது இங்கு குறிப்பிடத்தக்கது.

புறக்கணிப்படக்கூடிய பொருட்களின் பட்டியல்
----------------------------------------

* விமான நிறுவனங்கள்
* தொலைக்காட்சி சேவைகள் மற்றும் நிகழ்ச்சிகள்
* இலங்கை வங்கிகள்
* சுற்றுலா

### உணவும் குடிபானங்களும்

* விசுக்கோத்துகள்
* இலங்கை மீன் மற்றும் கடலுணவு
* இறக்குமதி சுவைப்பொருட்கள், தானியங்கள்
* தகரத்தில் அடைக்கப்பட்ட பழவகைகள்
* குளிர்பானங்கள்
* மதுபானங்கள்
* இலங்கைத் தேயிலை

### சுகாதாரப் பொருட்கள்

* சவர்க்காரம்
* சம்பு
* பற்பசை

### உடைகள், அணிகலங்கள்

இவற்றையும் பாக்க
----------------

| குறுக்கு வழி:WP:boycottlanka |
| --- |

* இலங்கை வணிகச் சின்னங்கள்
* இலங்கை சுற்றுலாத்துறை
* இலங்கை ஏற்றுமதிகள்
* இலங்கையின் பொருளாதாரம்

வெளி இணைப்பு
------------

* Boycott Sri Lankan Airlines
**இலங்கையின் பசுமை இயக்கம்** (*Green Movement of Sri Lanka*) என்பது இலங்கையிலுள்ள 147 அரசு சார்பற்ற நிறுவனங்களின் ஒரு கூட்டமைப்பாகும். இலங்கையில் சுற்றுச்சூழல் விழிப்புணர்வை அதிகரிப்பது மற்றும் சுற்றுச்சூழல் பாதுகாப்பு முயற்சிகளை மேம்படுத்துவது என்ற பொதுவான குறிக்கோளுடன் இவ்வமைப்பு செயல்படுகிறது. அமைப்பின் உறுப்பு நிறுவனங்கள் இயற்கை வள மேலாண்மை, சுற்றுச்சூழல் பாதுகாப்பு, நுகர்வோர் பாதுகாப்பு, சமூக மேம்பாடு, மனித உரிமைகள், இளைஞர்கள் மற்றும் பெண்களுக்கு அதிகாரமளித்தல் மற்றும் நிலையான விவசாயம் உள்ளிட்ட பல துறைகளில் ஈடுபடுகின்றன. இலங்கை சமூகத்தில் உள்ள வறிய சமூகங்களை வலுப்படுத்துவதன் மூலம் இயற்கை வள அடிப்படையிலான நிலையான அபிவிருத்தியை இவ்வமைப்பு ஊக்குவிக்கிறது. இந்த இயக்கம் சுற்றுச்சூழல் கல்வி ஆதாரங்களை வழங்குகிறது. அவர்களின் நோக்கங்களை அடைவதற்கு சட்டரீதியான வழிகள் மற்றும் அரசியல் அழுத்தத் தந்திரங்களைப் பயன்படுத்துகிறது. நிலையான வளர்ச்சியை நோக்கி முன்னேறுவது மற்றொரு நோக்கமாகும்.

மேற்கோள்கள்
-----------

1. ↑  "Arinma Holdings and Green Movement Sri Lanka spearhead mangrove conservation project in Kalpitiya". *bizenglish.adaderana.lk*. 2021-01-15 அன்று பார்க்கப்பட்டது.
2. ↑  admin. "Forget Presidential Politics: Sri Lanka's Green Movement Is Its Best Hope Against China | Journal of Political Risk" (ஆங்கிலம்). 2021-01-15 அன்று பார்க்கப்பட்டது.
3. ↑  Planet, Lonely. "Wildlife & Environmental Issues in Sri Lanka". *Lonely Planet* (ஆங்கிலம்). 2021-01-15 அன்று பார்க்கப்பட்டது.

புற இணைப்புகள்
--------------

* GMSL webpage
இலங்கைப் பூங்குருவி இரவில் புகைப்படம் எடுக்கப்பட்டது
**இலங்கைப் பூங்குருவி** (*Sri Lanka whistling thrush*)(மையோபோனசு பிளைகி) என்பது *மியூசிகாபிடே* குடும்பத்தினைச் சார்ந்த விசிலடிச்சான் பூங்குருவி சிற்றினம் ஆகும். இது இலங்கையில் வசிக்கும் அகணிய உயிரி ஆகும்.

இது இலங்கையின் மலைப்பகுதி காடு அல்லது அடர்ந்த காடுகளுக்கு அருகில் காணப்படுகிறது. இது அனைத்துண்ணி வகையினை சார்ந்தது. பூச்சிகள், தவளைகள், மண்புழுக்கள் மற்றும் பெர்ரிகளை உண்ணும். இது ஒன்று அல்லது இரண்டு முட்டைகளைப் புதர் அல்லது தண்ணீருக்கு அருகில் உள்ள கோப்பை வடிவிலான கூட்டில் இடுகிறது.

கூட்டமாக வாழும் பழக்கமில்லாத, இந்தப் பறவைகள் பொருத்தமான வாழ்விடத்தில் தளர்வானத் தொடர்புடையதாக இருக்கலாம்.

இது அளவில் சிறிய விசிலடிச்சான் பூங்குருவி ஆகும். இதன் நீளம் 20 செ.மீ. வயது முதிர்ந்த ஆண் குருவியின் தலை மற்றும் பின்புறம் அடர் நீல நிறத்தில் இருக்கும். தோள்கள், சூப்பர்சிலியா மற்றும் நெற்றிப் பகுதி பிரகாசமான நீல நிற திட்டுடன் காணப்படும். பெண் குருவியின் மேற்பகுதி பழுப்பு நிறமாகவும், கீழ்ப்பகுதி கசுகொட்டை நிறத்திலும், ஆணின் முன் இறக்கைப் பகுதி பிரகாசமான நீல நிறத்தில் காணப்படும்.

ஆண் தனது எளிய விசில் ஓசையினை மரங்களிலிருக்கும் போது எழுப்பும்.

பிப்ரவரியில் தொடங்கும் இனப்பெருக்க காலத்தில், ஆண் பறவைகள் பாடுவதைப் பார்ப்பது கடினமானது. இந்த பறவையினம் மிகவும் வெட்கப்படக்கூடியது, அரிதானது, உள்ளூர் மயமாக்கப்பட்டது. இதனுடைய எண்ணிக்கை வாழ்விட இழப்பு காரணமாகக் குறைந்து வருகிறது. இலங்கையின் மலையகத்தில் 2000 மீற்றர் உயரத்தில் உள்ள ஒட்டன் சமவெளி தேசிய பூங்காவிலும் நுவரெலியா நகருக்கு அருகில் உள்ள கக்கலை தாவரவியற் பூங்காவிற்கு அருகிலுள்ள ஒரு தளத்திலும் விடியற்காலையில் இவற்றைக் காணச் சிறந்த நேரமாக உள்ளது.

கலாச்சாரத்தில்
--------------

இலங்கையில் இந்தப் பறவை சிங்கள மொழியில் *லங்கா அரங்கயா* என்று அழைக்கப்படுகிறது. இலங்கை பூங்குருவியின் படமானது இலங்கையின் 75c அஞ்சல் முத்திரையில் இடப்பட்டுள்ளது.

மேற்கோள்கள்
-----------

1. ↑  BirdLife International (2016). "*Myophonus blighi*". *IUCN Red List of Threatened Species* **2016**: e.T22708292A94155624. doi:10.2305/IUCN.UK.2016-3.RLTS.T22708292A94155624.en.. பார்த்த நாள்: 12 November 2021.
2. ↑  "Birds on stamps: Sri Lanka".

வெளி இணைப்புகள்
---------------

* இலங்கை பூங்குருவி பரணிடப்பட்டது 2016-03-04 at the வந்தவழி இயந்திரம்
* இலங்கை பரணிடப்பட்டது 2016-03-05 at the வந்தவழி இயந்திரம் பூங்குருவி பரணிடப்பட்டது 2016-03-04 at the வந்தவழி இயந்திரம் 2
* இலங்கை பூங்குருவி3 பரணிடப்பட்டது 2016-03-05 at the வந்தவழி இயந்திரம்
* கிரிம்மெட், இன்ஸ்கிப் மற்றும் இன்ஸ்கிப் மூலம் *இந்தியாவின் பறவைகள்* ,ISBN 0-691-04910-6
* கிளெமென்ட் மற்றும் ஹாத்வேயின் *த்ரஷ்ஸ்* ,ISBN 0-7136-3940-7

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q605496
* விக்கியினங்கள்: Myophonus blighi
* ADW: Myophonus\_blighi
* ARKive: myophonus-blighi
* Avibase: F7B59EF70474112B
* BirdLife: 22708292
* ஈபேர்டு: ceywht1
* GBIF: 5789040
* iNaturalist: 73074
* ITIS: 916140
* IUCN: 22708292
* uBio: 5987183
* Xeno-canto: Myophonus-blighi

 |
**வத்சலா திருமலை** (*Vatsala Thirumalai*) இந்திய அரசின் அணுசக்தித் துறையின் கீழ் இயங்கும் உயிரியல் ஆராய்ச்சியில் நிபுணத்துவம் பெற்ற ஒரு ஆராய்ச்சி மையமான பெங்களுர் தேசிய உயிரியல் அறிவியல் மையத்தின் நரம்பியல் சுற்றுகள் மற்றும் மேம்பாட்டு ஆய்வகத்தில் ஓர் அறிவியலாளராக உள்ளார். சென்னை அண்ணா பல்கலைக்கழகத்தில் உயிரி தொழில்நுட்பவியல் பாடத்தில் இளநிலை பட்டம் பெற்றார். அமெரிக்காவின் மாசசூசெட்சு மாநிலத்திலுள்ள வால்தம் நகரத்தின் மற்றும் பிராண்டீசு பல்கலைக்கழகத்தில் நரம்பியல் துறையில் முனைவர் பட்டம் பெற்றார். நியூயார்க்கு நகரத்திலுள்ள கோல்டு இசுபிரிங்கு துறைமுக ஆய்வகத்திலும், மேரிலாந்தின் பெதசுத்தா நகரில் பட்டமேற்படிப்பு உறுப்பினராக இருந்தார். 1975 ஆம் ஆண்டு சனவரி மாதம் 2 ஆம் தேதியன்று வத்சலா பிறந்தார். 

தகவல்தொடர்பு மற்றும் நரம்பியல் செயல்பாட்டைப் புரிந்துகொள்வதில் செய்த பங்களிப்புகளுக்காக வத்சலா திருமலைக்கு 2020 ஆம் ஆண்டில் உயிரியல் அறிவியலுக்கான சாந்தி சுவரூப் பட்நாகர் விருது வழங்கப்பட்டது.

ஆராய்ச்சி
---------

விலங்குகளின் உடல் அசைவுகளை ஏற்படுத்தும் நரம்பியல் சுற்றுகளின் செயல்பாட்டைப் படிப்பதில் வத்சலா திருமலையின் நரம்பியல் சுற்றுகள் மற்றும் மேம்பாட்டு ஆய்வகம் கவனம் செலுத்துகிறது. கரு மற்றும் லார்வா நிலைகளின் போது கங்கைக்கு சொந்தமான வரிக்குதிரை மீனை தீவிர ஆய்வுக்காக இந்த ஆய்வகம் தேர்ந்தெடுத்துள்ளது. கரு மற்றும் லார்வா நிலைகளின் போது இம்மீனின் உட்புறங்களை நேரடியாகக் காண உதவுகிறது என்பதால் இம்மீனை ஆய்வகம் தேர்ந்தெடுத்தது.

மேற்கோள்கள்
-----------

1. 1 2  "Brief Profile of the Awardee". *Shanti Swarup Bhatnagar Prize for Science and Technology*. CSIR Human Resource Development Group. 19 October 2021 அன்று பார்க்கப்பட்டது.
2. ↑  "Neural control of movement during development and in adulthood". *National Centre for Biological Sciences*. TIFR. 19 October 2021 அன்று பார்க்கப்பட்டது.
3. ↑  Aswathi Pacha. "Zebrafish reveal how to run faster". *The Hindu*. The Hindu. 19 October 2021 அன்று பார்க்கப்பட்டது.

புற இணைப்புகள்
--------------

* வத்சலா திருமலை publications indexed by Google Scholar
* ORCID
**வதையா இறப்பு** அல்லது **கருணைக் கொலை** (About this soundஒலிப்பு (உதவி·தகவல்)) (ஆங்கிலம்: *Euthanasia*) என்பது உடல் வதையில் இருந்து மீள்வதற்காக ஒருவரின் உயிரைத் திட்டமிட்டு முடிவடையச் செய்தல் ஆகும்.. வதையா இறப்புத் தொடர்பான வரையறைகளும் சட்டங்களும் நாட்டுக்கு நாடு வேறுபடுகின்றன. எனினும் பெரும்பான்மை நாடுகளில் இதற்கு சட்ட ஏற்பு இல்லை. 

|  |  |
| --- | --- |
| Search Wiktionary | விக்சனரியில் ***கருணைக் கொலை*** என்னும் சொல்லைப் பார்க்கவும். |

வதையா இறப்பு சமூக, சமய, அரசியல், சட்ட, அறிவியல் நோக்கில் மிகவும் சர்ச்சைக்குரிய ஒரு விடயமாகவே இருந்துவருகிறது.

வகைகள்
------

### தன்விருப்ப கருணைக்கொலை

நோயரின் விருப்பத்தின் பேரில் செய்யப்படுவதாகும். மருத்துவரின் உதவியுடன் நோயரே தன் வாழ்வை முடிவுக்குக் கொண்டு வருவதால் இதற்கு உதவி செய்யப்பட்ட தற்கொலை என்ற பெயருமுண்டு.

### விருப்பம் பெறவியலா வகை

நோயரின் விருப்பத்தைப் பெற இயலா நேரத்தில் செய்யப்படுவது இது. எ.கா: உயிரைப் பாதிக்கும் நோயுடன் பிறந்துள்ள குழந்தை, ஆண்டுக்கணக்கில் ஆழ்மயக்கத்தில் இருக்கும் நபர். இதனை கருணைக் கொலை என்றும் கூறுவர்.

### விருப்பற்ற வகை

இது நோயரின் விருப்பத்திற்கெதிராக நடத்தப்படுவதாகும். தலைக்கு ஊத்தல் இவ்வகையைச் சேர்ந்ததாகும்.

நடைமுறை வகைகள்
--------------

### முனைப்பு வகை

நச்சுப் பொருட்களைப் (முனைப்புடன்) பயன்படுத்தி உயிரை முடிவுக்குக் கொண்டு வருவது முனைப்பு வகை ஆகும். நோயரே கருணைக்கொலைக் கருவியைப் பயன்படுத்தி தன் உயிரை முடிவுக்குக் கொண்டு வரலாம்.

### முனைப்பற்ற வகை

உயிர் வாழ்வைத் தொடர இன்றியமையாய் இருப்பவற்றை (எ.கா: உயிர் வளி, உணவு, பாக்டீரிய எதிர் மருந்துகள் முதலியன) நிறுத்துதல் முனைப்பற்ற வகையில் அடங்கும்.

நாடுகள் வாரியாக வதையா இறப்பு
----------------------------

வதையா இறப்பும் உலகநாடுகளின் சட்ட அங்கீகாரமும்
### சட்டமாக்கப்பட்டுள்ள நாடுகள்

பெல்ஜியம் மற்றும் நெதர்லாந்து போன்ற நாடுகளில் வதையா இறப்புக்குச் சட்ட அங்கீகாரம் கிடைத்துள்ளது. ஆனால் வதையா இறப்புச் செய்பவரும் செய்ய உதவுபவர்களும் கடுமையான சட்ட விதிமுறைகளைக் கடைப்பிடிக்க வேண்டும்.

### இந்தியா

முதன்மைக் கட்டுரை: இந்தியாவில் வதையா இறப்பு
இந்தியாவில் வதையா இறப்புத் தொடர்பான சட்ட, சமூக அணுகுமுறை அண்மைக் காலமாக மாறிவரும் ஒன்றாகும். 7 மார்ச் 2011 இது தொடர்பான உச்சநீதிமன்ற தீர்ப்பு முனைப்பற்ற வதையா இறப்பை (passive euthanasia) சட்ட ஏற்புச் செய்தது.

மேற்கோள்கள்
-----------

1. ↑  Philippe Letellier, chapter: *History and definition of a Word,* in *Euthanasia: Ethical and human aspects* By Council of Europe
2. ↑  Francis Bacon: the major works By Francis Bacon, Brian Vickers p. 630.
**ஆல்பர்ட் ரசல் நிக்கோல்சு** (*Albert Russell Nichols*, 1859-1933) ஒரு ஆங்கிலேய அருங்காட்சியகக் கண்காணிப்பாளரும் விலங்கியல் நிபுணரும் ஆவார். இவர் அதிகமாக அயர்லாந்தில் பணிபுரிந்துள்ளார்.

நிக்கோல்சு கேம்பிரிட்ஜ் கிளேர் கல்லூரியில் பயின்று கணிதத்தில் பி. ஏ. பட்டம் பெற்றார். 1882 ஆம் ஆண்டு பல்கலைக்கழக அளவில் கணிதத்தில் 16-வது சிறப்பிடத்தினைப் பிடித்தார். நிக்கோல்சு 1883இல் இங்கிலாந்திலிருந்து டப்லினுக்கு சென்று, அங்குள்ள அறிவியல் கலை அருங்காட்சியகத்தில் (இப்போது அயர்லாந்தின் தேசிய அருங்காட்சியகம்) உதவியாளராகச் சேர்ந்தார். இவர் தனது நாற்பத்தியொரு ஆண்டு சேவையினை விலங்கியலில் முதுகெலும்பற்ற விலங்குகளை வகைப்படுத்துவதில் செலவிட்டார். இவர் இயற்கை வரலாற்றுப் பிரிவின் காப்பாளரானார். நிக்கோல்சு, ராயல் ஐரிஷ் கழகத்தின் அனுசரணையுடன் ஹடனுடன் 1886 ஆம் ஆண்டு லார்ட் பாண்டன் அகழ்வாராய்ச்சியில் பங்கேற்றார், மேலும் லம்பே, கிளேர் தீவு, மலாஹைட் ஆகிய இடங்களில் நடைபெற்ற உயிரியல் ஆய்வுகளில் பங்கேற்றார்.

நிக்கோல்சு, ராயல் ஐரிஷ் கழகத்தால் வழங்கப்பட்ட முட்தோலிகள், கடல் வாழ் மெல்லுடலிகள் மற்றும் அயர்லாந்தின் பறவைகளின் பட்டியல்களைத் தொகுக்கவும் திருத்தவும் செய்தார்.

மேற்கோள்கள்
-----------

1. ↑   "Nichols, Albert Russell (NCLS878AR)". *A Cambridge Alumni Database*. University of Cambridge.
**லேடென்ட்வியூ** (*LatentView*) என்பது ஒரு தரவு பகுப்பாய்வு மற்றும் தரவு மேலாண்மை நிறுவனம். இது பெரும்பாலும் நிதி சேவைகள், நுகர்வோர் பொருட்கள் மற்றும் சில்லறை விற்பனை துறைகளில் உள்ள வாடிக்கையாளர்களுக்கு பகுப்பாய்வு தீர்வுகளை வழங்குகிறது. இந்நிறுவனம், இந்தியாவில் சென்னையைத் தலைமையிடமாகக் கொண்டு செயல்படுகிறது. மேலும் 5 அலுவலகங்கள் இந்தியா, அமெரிக்கா மற்றும் சிங்கப்பூரில் உள்ளது.

நிறுவனம்
--------

லேடென்ட்வியூ நிறுவனம், வெங்கட் விஸ்வநாதன், பிரமாத் ஜன்த்யாலயா மற்றும் ரமேஷ் ஹரிஹரன் ஆகியோர்களால் 2006 ஆம் ஆண்டு நிறுவப்பட்டது. தற்போது, 'லேடென்ட்வியூ' பிரின்ஸ்டன், சான் ஜோஸ், சிங்கப்பூர், மும்பை ஆகிய நகரங்களில் உள்ளது. அதன் பூகோள விநியோக மையம் சென்னையில் உள்ளது. விநியோக மையம் மற்றும் தலைமையகமாக செயல்படும் சென்னை நிறுவனம் பகுப்பாய்வு மற்றும் தொழில்நுட்ப நடவடிக்கைகள், வளரும் மாதிரிகள் மற்றும் வாடிக்கையாளர்கள் பயன்படுத்த பயன்பாடுகளை ஆதரிக்கின்றன.

அங்கீகாரங்கள்
-------------

2008 ஆம் ஆண்டில், 'லேடென்ட்வியூ' நிறுவனம் இன்ஃபார்ம்ஸ் டேட்டா மைனிங் போட்டியில் வெற்றியாளர்களில் ஒன்றாக தெரிவு செய்யப்பட்டது. இப்போட்டியானது செயல்பாட்டு ஆராய்ச்சி மற்றும் மேலாண்மை அறிவியல் நிறுவனத்தால் ஏற்பாடு செய்யப்பட்டது. 2009 மற்றும் 2010 ஆம் ஆண்டில், 'லெடென்ட் வீயு' டெலாய்ட் நிறுவனத்தால், இந்தியாவில் மிக வேகமாக வளர்ந்து வரும் 50 தொழில்நுட்ப நிறுவனங்களில் ஒன்று என அடையாளம் காணப்பட்டுள்ளது. நிறுவனம் ஏப்ரல் 2010இல் ஐதராபாதில் நடைபெற்ற PAKDD 2010 பசிபிக்-ஆசியா மாநாட்டில் அறிவு கண்டுபிடிப்பு மற்றும் டேட்டா மைனிங் போட்டியில் இரண்டாம் நிலை வெற்றியாளரென தெரிவு செய்யப்பட்டது. 2009 இல் தாய்லாந்தில் நடந்த அறிவு கண்டுபிடிப்பு மற்றும் டேட்டா மைனிங் பசிபிக்-ஆசியா மாநாட்டில், இதே போட்டியில், 'லேடென்ட்வியூ' முதல் 10 அணிகளில் ஒன்றாக திகழ்ந்தது.

மேற்கோள்கள்
-----------

* 
* பரணிடப்பட்டது 2014-02-01 at the வந்தவழி இயந்திரம்
* 
* பரணிடப்பட்டது 2013-07-31 at the வந்தவழி இயந்திரம்
* பரணிடப்பட்டது 2014-12-31 at the வந்தவழி இயந்திரம்
* பரணிடப்பட்டது 2012-04-24 at the வந்தவழி இயந்திரம்
*
**காரடையான் நோம்பு** என்பது காமாட்சியம்மனை பெண்கள் வழிபட்டு கடைபிடிக்கும் நோம்பாகும்.  இதனை *சாவித்ரி நோம்பு* , காமாட்சி விரதம், கவுரி விரதம் என பல்வேறு பெயர்களால் அழைக்கப்படுகிறது. சாவித்ரி காட்டில் அடை செய்து படைத்தமையால் காரடையான் நோம்பு என்று அழைக்கின்றனர்.

இந்த நோம்பினால் கணவனுடைய ஆயுளை அதிகரிக்கும் என நம்புகின்றார்கள். கற்பில் சிறந்தவளான சாவித்திரி தன்னுடைய கணவனின் ஆயுள் காலம் முடிந்து யமதேவன் அவனுடைய உயிரைப் பரித்துச் சென்ற போதிலும், யமனுடனிமிருந்து மீட்டு வந்தாள் என்று நம்பப்படுகிறது. சாவித்ரி ஆனிமாத அமாவாசையிலிருந்து மூன்று நாட்கள் விரதம் மேற்கொண்டாள். இந்த காலத்தினை *சாவித்ரி விரத கல்பம்* என்கின்றனர்.

இவ்விரத வழிபாடானது மாசி மாதம் கடைசி நாள் இரவு தொடங்கப்பட்டு பங்குனி மாதம் முதல் நாள் நிறைவு பெறுகிறது. வழிபாட்டின் முடிவில் வழிபாட்டில் இடம் பெற்ற நோன்பு கயிறு பெண்களால் அணியப்படுவது குறிப்பிடத்தக்கது.

தொன்மம்
-------

திரியுமத்சேனன் மன்னனின் மகன் சத்யவான். அசுபதி மன்னின் மகள் சாவித்திரி. இவர்கள் இருவருக்கும் திருமணம் நடைபெற்றது. சாவித்திரி கவுரி விரதத்தினை மேற்கொண்டிருந்தாள். அந்த விரதக் காலத்திலேயே சத்யவான் காட்டில் இறந்தார். 

தான் மேற்கொண்ட கவுரி விரதத்தினை முடிக்க மண்ணால் செய்த வடையை செய்து வழிபட்டாள். விரதம் பூர்த்தியானது. அதன் பின்பு யமதர்மனிடம் வேண்டி தன்னுடைய கணவனை மீட்டாள்.

ஆதாரங்கள்
---------

1. ↑  தினமலர் பக்திமலர் 12.03.2015 பக்கம் 2-3
***உயரே*** ( *Uyare* ) என்பது 2019 ஆம் ஆண்டு வெளியான இந்திய மலையாள மொழி குடும்ப நாடகத் திரைப்படம் ஆகும். இந்தத் திரைப்படம் மனு அசோகன் இயக்கி பாபி & சஞ்சய் எழுதி, மூன்று சகோதரிகளான ஷெனுகா, ஷெக்னா மற்றும் ஷெர்காவா ஆகியோரால் தயாரிக்கப்பட்டது.  இந்த படத்தில் சித்திக், அனார்கலி மரிக்கார் மற்றும் பிரதாப் போத்தன் ஆகியோருடன் பார்வதி மேனன் திருவொத்து, ஆசிப் அலி மற்றும் டோவினோ தாமசு ஆகியோர் துணை வேடங்களில் நடித்துள்ளனர். இந்த கதை விமானப் பயணி பற்றி படிக்கும் பல்லவி ரவீந்திரன் (பார்வதி) பற்றியதாகும். இது ஒரு அமிலத் தாக்குதலில் இருந்து உயிர் பிழைத்தவரது வாழ்க்கையில் ஏற்பட்ட விளைவுகளைப் பற்றியதாகும். நவம்பர் 2018 இல் தொடங்கிய படப்பிடிப்பு ஜனவரி 2019 இறுதிக்குள் நிறைவடைந்தது.

*உயரே* இந்தியாவில் 26 ஏப்ரல் 2019 அன்று வெளியிடப்பட்டது. இது பரவலான நேர்மறை விமர்சனங்களையும், பாராட்டுகளையும் பெற்றது. மலையாளத்தில் அந்த ஆண்டில் வணிக ரீதியாக வெற்றி பெற்ற படங்களில் இதுவும் ஒன்றாக இருந்தது. 2019 நவம்பர் 20 முதல் 28 வரை நடைபெற்ற இந்தியாவின் 50 வது சர்வதேச திரைப்பட விழாவில் (ஐஎஃப்எஃப்ஐ) இந்தத் திரைப்படத்தின் இயக்குநர் சிறந்த இயக்குநருக்காக பரிந்துரை செய்யப்பட்டார். இது தி ஹிந்துவின் தசாப்தத்தின் முதல் 25 மலையாளப் படங்களில் சேர்க்கப்பட்டது மற்றும் புதிய அலை இயக்கத்தினை வரையறுக்கும் திரைப்படங்களில் ஒன்றாக பரவலாகக் கருதப்படுகிறது.

கதை
---

பல்லவி ரவீந்திரனின் ( பார்வதி திருவொத்து ) லட்சியம் ஒரு விமானியாக வேண்டும் என்பதாகும். அவர் கோவிந்த் பாலகிருஷ்ணனை விரும்புகிறார். அவருக்கு மும்பையில் உள்ள ஒரு விமானபயிற்சி மையத்தில் சேர்க்கை கிடைக்கிறது. அந்தப் பயிற்சி மையத்தின் கால அட்டவணையினால் கோவிந்துடன் நேரம் செலவழிக்க இயலாமல் போகிறது. அதனால், இருவருக்குள்ளும் மோதல் ஏற்படுகிறது. அவளுடைய வகுப்புகளைக் கைவிடும்படி அவர் அழுத்தம் கொடுக்கிறார். அவளுடைய நண்பர்களுக்கு முன்னால் அவமானப்படுத்திய பிறகு, அவள் அவனை கோபமாக, தன் வாழ்க்கைக்கு நீ வேண்டாம் என்றும் பிரியும்படியும் கூறுகிறார். மறுநாள் கோவிந்த் காலையில் அந்தப் பெண் மீது அமிலத் தாக்குதலில் ஈடுபடுகிறார். காயங்களால் அவளுடைய கண்பார்வை குறைந்துவிட்டதால், அவளுடைய விமான உரிமம் ரத்து செய்யப்பட்டது.

கோவிந்த் கைது செய்யப்படுகிறார், ஆனால் ஆதாரம் இல்லாததால் வழக்கு தள்ளுபடி செய்யப்படுகிறது. பல்லவி வீடு திரும்புகிறார். பயிற்சி மையத்தில் அவளுடைய தோழி தார்மீக ஆதரவிற்காக விமானத்தில் தன்னுடன் வரும்படி அவளிடம் கேட்கிறாள். அவர் விமானத்தின் உரிமையாளரின் மகன் விஷால் ராஜசேகரனை (டோவினோ தாமஸ் ) விமானத்தில் சந்திக்கிறார். பல்லவியின் சிதைந்த முகம் தன் குழந்தையை பயமுறுத்துவதாக ஒரு தாய் புகார் செய்யததால் அவள் வேறு இருக்கைக்கு செல்ல வேண்டிய நிர்பந்தம் ஏற்படுகிறது. விஷால், அவளிடம் உங்களுக்கு என்ன விருப்பமோ அதனை நீங்கள் அடைய முடியும் என நம்பிக்கை தரும்படி கூறுகிறார். ஆனால் அவள் அதனை ஏற்க மறுக்கிறாள்.

விமானப் பயணத்திற்குப் பிறகு, விஷால் சவாலை ஏற்க முடிவு செய்து அவளை குழுவில் சேர்க்க முன்வருகிறார். அவரது தந்தை இந்த யோசனையை நிராகரித்தார், ஆனால் விஷால் அமிலத் தாக்குதலில் இருந்து தப்பியவரை பத்திரிக்கையாளர் சந்திப்பில் பணியமர்த்த முடிவு செய்வதாக கூறியதால், தனது தந்தைக்கு பின்வாங்க வழியில்லாமல் போகிறது.

சான்றுகள்
---------

1. ↑  "Uyare trailer: The sky's the limit for Parvathy". *The Indian Express*. 17 April 2019.
2. ↑  "In Malayalam film 'Uyare', an acid attack survivor faces up to tragedy with courage". *scroll.in*.
3. ↑  "The 25 best Malayalam films of the decade". *The Hindu*. 19 December 2019. 29 May 2020 அன்று பார்க்கப்பட்டது.
தற்காலச் சமூகத்தில் **உயர் வகுப்பு** (upper class) என்பது, மிகக் கூடிய அரசியல் அதிகாரத்தைக் கொண்டவர்களும், பெரும் பணக்காரர்களாகவும் உள்ள உறுப்பினர்களைக் கொண்ட சமூக வகுப்பு ஆகும். இந்த நோக்கில் உயர் வகுப்பு, பொதுவாகத் தலைமுறை தலைமுறையாகக் கொண்டு செல்லப்படும் செல்வத்தினால் அடையாளம் காணப்படுகிறது. 20 ஆம் நூற்றாண்டுக்கு முன்னர் இவ்வகுப்பினரைக் குறிக்க உயர்குடியினர் என்னும் சொல் பயன்பட்டது.

சமூகமொன்றின் மேற்குறித்த உயர் வகுப்பினர் தாம் வாழும் சமூகத்தை இப்போது ஆட்சி செய்வதில்லை என்பதால், இவர்கள் பழம் உயர் வகுப்பினர் எனப்படுகின்றனர். இவர்கள், தற்காலச் சமூக மக்களாட்சிகளின் பொது வாழ்க்கையில் ஆதிக்கம் கொண்டுள்ள பணக்கார மத்திய வகுப்பினரிலிருந்து பண்பாட்டு அடிப்படையில் வேறுபட்டவர்களாவர். இச்சொல், சமூக அடுக்கமைவு மாதிரியில் மேல் மத்திய வகுப்பு, மத்திய வகுப்பு, உழைக்கும் வகுப்பு போன்றவற்றுடன் சேர்த்துப் பயன்படுத்தப்படுகிறது.

வரலாற்றுப் பொருள்
-----------------

1730 அளவில் வரையப்பட்ட பகோகா அரோஸ்குவெட்டா குடும்பப் படம். இக்குடும்பம், மெக்சிக்கோ நகரம், நியூ ஸ்பெயினைச் சேர்ந்த உயர் வகுப்புக் குடும்பம்.
சில பண்பாடுகளில் இவர்கள் ஏற்கெனவே ஏற்படுத்திக்கொண்ட அல்லது பழைய தலைமுறைகளிடம் இருந்து கிடைத்த முதலீடுகளில் (பெரும்பாலும் அசையாச் சொத்துக்கள்) இருந்து வாழ்க்கையை நடத்துவதால், இவர்கள் உழைப்பதில்லை. இவர்கள் வணிகர்களை விடக் குறைவான உண்மையாக பணத்தையே வைத்திருக்கக்கூடும். உயர் வகுப்புத் தகுதி ஒருவரது குடும்பத்தில் சமூகத் தகுதிநிலை காரணமாகவே ஏற்படுகின்றதேயன்றி, அவருடைய சொந்தச் சாதனைகளாலோ செல்வத்தினாலோ ஏற்படுவதில்லை. உயர் வகுப்பில் அடங்கக்கூடியவர்களில் பெரும்பாலானவர்கள் உயர் குடியினர், அரச குடும்பத்தினர், பிரபுப் பட்டம் கொண்டோர், உயர்நிலை மதகுருக்கள் ஆகியோராவர். இவர்கள் பிறக்கும்போதே அத்தகுதியுடனே பிறக்கின்றனர். அத்துடன் வரலாற்றில் வகுப்புக்களிடையே நகர்வுகள் பெரும்பாலும் இடம்பெறுவதில்லை. 

பல நாடுகளில் உயர் வகுப்பு என்னும் சொல் தலைமுறைகளூடான நில உடைமையோடு நெருங்கிய தொடர்புகொண்டது. பிற வகுப்பினர் நிலத்தை உடைமையாக வைத்திருப்பதற்கு சட்டரீதியான தடைகள் எதுவும் இல்லாதிருந்தபோதும் பல முன்தொழிற் சமூகங்களில் மரபுவழியான நில உடைமையாளர்களே அரசியல் அதிகாரத்தைக் கையில் வைத்திருந்தனர்.

மேற்கோள்கள்
-----------

1. ↑  Bartels, Larry (8 April 2014). "Rich people rule!" – www.washingtonpost.com வழியாக.
2. ↑  Tahira Akhbar-Williams (2010). "Class Structure". in Smith, Jessie C.. *Encyclopedia of African American Popular Culture, Volume 1*. ABC-CLIO. பக். 322. பன்னாட்டுத் தரப்புத்தக எண்:978-0-313-35796-1. .
3. ↑  Gregory Mantsios (2010). "Class in America – 2009". in Rothenberg, Paula S.. *Race, class, and gender in the United States: an integrated study* (8th ). New York: Worth Publishers. பக். 179. பன்னாட்டுத் தரப்புத்தக எண்:978-1-4292-1788-0. .
*போசுவெல்லியா கார்டிரி*
**பரங்கிச் சாம்பிராணி** *(Boswellia carteri)* என்பது வழிபாட்டு நறுமணப்பொருள் ஆகும். இது **சாலா** எனவும் அழைக்கப்படுகிறது. இது இந்த தாவர மரப்பட்டைப் பிசினைச் சுட்டு உருவாக்கப்படுகிறது.

வகைப்பாடு
---------

போஸ்வெல்லியா கார்டிரி வாசனைப் பொருள்
தாவரவியல் பெயர்: போசுவெல்லியா கார்டிரி (Boswellia carteri அல்லது Boswellia sacra)

குடும்பம்: பார்சிரேசியீ (Burseraceae)

இதரப் பெயர்கள் : சாலா, பரங்கிச் சாம்பிராணி

தாவரத்தின் அமைவு
----------------

இம்மரம் 10 முதல் 20 அடி உயரம் வளரக் கூடியது. இதன் மரப்பகுதி சிவப்பாக இருக்கும். இம்மரத்தில் வெள்ளை நிற பூக்கள் மலர்கின்றன. இம்மரத்தின் பட்டையிலிருந்து வாசனையுடன் கூடிய பிசின் வருகிறது. இது மினுமினுப்பாக இருக்கும். இதைச் சுடவைத்து குங்கிலியம் எடுக்கிறார்கள். உலகில் உள்ள எகிப்திய, கிரேக்க, ரோமானிய, யூத, சீன, பாரசீக, கிறிஸ்துவ, இந்து ஆகிய பல சமயங்களிலும் குங்கிலியத்தை தமது தெய்வ வழிபாட்டிற்கு பயன்படுத்துகிறார்கள். இதைச் சாம்பிராணி போல் தூபம் போடுகிறார்கள். நறுமணத்துடன் புகையும் வெளிவருகிறது. இதன் புகை முச்சுயிர்ப்பு நோய்க்கு சிறந்த மருந்தாக பயன்படுகிறது.

உலகின் மிகச் சிறந்த தூபம் போடும் உயர்ந்த குங்கிலியம் இந்த மரத்திலிருந்தே கிடைக்கிறது.

காணப்படும் பகுதிகள்
-------------------

இம்மரம் தென் ஆப்பிரிக்கா, சோமாலியா, இந்தியாவில் வளர்கிறது.

  

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001


1. ↑   *சிறிதும் - பெரியதும்*. அறிவியல் வெளியீடு. .
**துள்ளித் திரிந்த காலம்** (*Thulli Thirintha Kaalam*) என்பது 1998 ஆண்டைய தமிழ் நாடகத் திரைப்படம் ஆகும். பாலசேகரன் இயக்கிய இப்படத்தை கே. பாலச்சந்தர் தயாரித்தார். இப்படத்தில் அருண் குமார், குஷ்பூ ஆகியோர் முதன்மைப் பாத்திரங்களிலும், ரோஷினி, ரகுவரன், கரண் ஆகியோர் பிற வேடங்களிலும் நடித்தனர். ஜெயந்த் இசையமைத்த இப்படம் 1998 மார்ச்சில் நேர்மறையான விமர்சனங்களுடன் வெளியானது.

கதை
---

எந்த உருப்படியான செயலையும் செய்யாத நான்கு இளைஞர்கள் தங்கள் நேரத்தை வீணாக்கி வருகிறார்கள். அவர்களின் பெற்றோர்களும் அவர்களின் பொறுப்பற்ற நடத்தையால் சோர்ந்து போகிறார்கள். கௌசல்யா அவர்கள் அருகில் குடிவருகிறார். அவர்களின் வாழ்க்கை முறையையும் நடத்தையையும் பார்த்து, அவர்களுக்கு ஒரு பாடம் கற்பிக்க முடிவு செய்கிறார்.

நடிகர்கள்
---------

* அருண் குமார் அசோக்காக
* குஷ்பூ கௌசல்யாவாக
* ரோஷினி தேவியாக
* கரண் ரகுவாக
* ரகுவரன் சிதப்பரமாக, (கௌசல்யா மற்றும் ருகுவின் தந்தையாக)
* பாத்திமா பாபு விசாலமாக (சிதம்பரத்தின் மனைவி)
* ராம்ஜி மனோகராக
* தாமு தாமுவாக
* கொச்சி ஹனீஃபா நாயராக
* சிறீமன் சரவணனாக
* ஜெய்கணேஷ் அசோக்கின் தந்தையாக
* டெல்லி கணேஷ் தாமுவின் தந்தையாக
* இராமி ரெட்டி தேவியின் தந்தையாக
* மதன் பாப் வங்கி மேலாளராக
* மோகன் ராமன் வேலைவாய்ப்பு அலுவலர்
* மகேந்திரன் சந்தை தொழிலாளி
* சிசர் மனோகர்
* ரமேஷ் கண்ணா அவராகவே
* கவிதாலயா கிருஷ்ணன் அவராகவே
* சுவாதி சிறப்புத் தோற்றத்தில்
* அல்போன்சா சிறப்புத் தோற்றத்தில்

இசை
---

இப்படத்திற்கு ஜெயந்த் இசையமைத்தார்.

* தீவானா - மனோ, பாப் ஷாலினி
* மண்ணில் என்ன - மனோ, மால்குடி சுபா
* ஆழகே - சித்ரா
* கௌசல்யா - ஹரிணி, பேபி தீபிகா
* டக் டக் - பி. உன்னிகிருஷ்ணன், சுஜாதா, விஜய்
* வார்த்தை என்ன - மனோ

வெளியீடு
--------

இந்தோலிங்க்.காமின் விமர்சகர் இந்த படம் குறித்து நேர்மறையான விமர்சனங்களை வெளியிட்டது, "இந்த கே. பாலச்சந்தர் தயாரிப்பில் புதியதாகவோ அல்லது வித்தியாசமாகவோ எதுவும் இல்லை, ஆனால் இளைஞர்களுக்கான பழைய-ஆலோசனை மசாலாவை, சில சென்டிமென்ட் ஊறுகாய், நகைச்சுவை இனிப்பு ஆகியவற்றை பாடல்களுடன் கலந்து வழங்குகிறது".

இப்படம் வணிகரீதியான வெற்றியைப் பெற்றது, இப்படத்தின் தெலுங்கு மற்றும் கன்னட பதிப்புகளைத் தயாரிக்க ஊக்கபடுத்தியது. *அம்மாயி கோசம்* என்ற தெலுங்கு மறு ஆக்கத்தில் ரவி தேஜா மற்றும் மீனா ஆகியோர் முக்கிய வேடங்களில் நடித்திருந்தனர்.

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2017-05-09 அன்று மூலம் பரணிடப்பட்டது. 2021-01-28 அன்று பார்க்கப்பட்டது.
3. ↑
**துவரிமான்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°56′59.6″N 78°03′55.4″E﻿ / ﻿9.949889°N 78.065389°E﻿ / 9.949889; 78.065389 (அதாவது, 9.949900°N, 78.065400°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 168 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, விராட்டிப்பத்து, கூடல் நகர், தத்தனேரி, காளவாசல், எஸ். எஸ். காலனி, அரசரடி, பழங்காநத்தம், பரவை மற்றும் சமயநல்லூர் ஆகியவை துவரிமான் பகுதிக்கு அருகிலுள்ள முக்கிய புறநகர்ப் பகுதிகளாகும். மதுரையில் புகழ்பெற்ற ஜல்லிக்கட்டு விளையாட்டு, அலங்காநல்லூர், பாலமேடு மற்றும் பல பகுதிகளிலும் போட்டிகளாக நடத்தப்படுகின்றன. இவற்றில் கலந்து கொண்டு வெற்றி பெறுவதற்காக துவரிமான் பகுதியிலிருந்தும் மாடுபிடி வீரர்கள் பயிற்சி பெற்று செல்கின்றனர்.

2011 ஆம் ஆண்டு இந்திய மக்கள் தொகை கணக்கெடுப்பின் அடிப்படையில், துவரிமான் பகுதியின் மொத்த மக்கள் தொகை 4,962 ஆகும். இதில் ஆண்கள் 2,507 ஆகவும், பெண்கள் 2,455 ஆகவும் இருந்தனர். இதன் சராசரி பாலின விகிதம் 979/1,000 ஆகும். துவரிமானில், 0-6 வயதுடைய குழந்தைகளின் மக்கள் தொகை 575 ஆகும், இது மொத்த மக்கள் தொகையில் 12% ஆகும். இதில் 302 ஆண் குழந்தைகள் மற்றும் 273 பெண் குழந்தைகள் அடங்குவர். குழந்தை பாலின விகிதம் 904 ஆக இருந்தது. இது சராசரி குழந்தை பாலின விகிதம் 979-ஐ விடக் குறைவாக இருந்தது. துவரிமான் மக்களின் எழுத்தறிவு விகிதம் 80.2% ஆகும். இது மதுரை மாவட்டத்தின் கல்வியறிவு விகிதமான 74.8% ஐ விட அதிகமாக இருந்தது. இதில், ஆண்களின் கல்வியறிவு விகிதம் 88.25% ஆகவும், பெண்களின் கல்வியறிவு விகிதம் 72% ஆகவும் இருந்தது.

மதுரை நகரில் அமைந்துள்ள மீனாட்சியம்மன் கோயில் அமைப்பில், அதை விட சிறியதாக, துவரிமானிலும் மீனாட்சியம்மன் கோயில் ஒன்று கட்டப்பட்டுள்ளது. மேலும், இங்கு கருப்பண்ணசாமி கோயிலும் அமைந்துள்ளது. இவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகின்றன. மற்றும் சக்தி மாரியம்மன் கோயில் ஒன்றும் இங்கு அமைக்கப்பட்டுள்ளது.

மேற்கோள்கள்
-----------

1. ↑  ராமநாத், சரஸ்வதி (1995) (in ta). *காவேரியின் கதை*. கங்கை புத்தக நிலையம். .
2. ↑  நரசய்யா (2009) (in ta). *ஆலவாய்: மதுரை மாநகரத்தின் கதை*. பழனியப்பா பிரதர்ஸ். பன்னாட்டுத் தரப்புத்தக எண்:978-81-8379-517-3. .
3. ↑  "ஜல்லிக்கட்டு போட்டிகளுக்கு தயாராகும் காளைகளும் கலையளர்களும்". Archived from the original on 2023-01-06. .
4. ↑  "Thuvariman Village Population, Caste - Madurai South Madurai, Tamil Nadu - Census India". *www.censusindia.co.in* (ஆங்கிலம்). 2023-01-06 அன்று பார்க்கப்பட்டது.
5. ↑  "Arulmigu Meenatchi Sundaresvarar Temple Thuvariman, Thuvariman - 625016, Madurai District [TM032568].". *hrce.tn.gov.in*. 2023-01-06 அன்று பார்க்கப்பட்டது.
6. ↑  "Arulmigu Karupanasamy Temple, Thuvariman - 625016, Madurai District [TM032550].". *hrce.tn.gov.in*. 2023-01-06 அன்று பார்க்கப்பட்டது.
7. ↑  மாலை மலர் (2019-08-21). "துவரிமான் சக்தி மாரியம்மன் கோவில் திருவிழா: ஆண்கள் முளைப்பாரி எடுத்து ஊர்வலம்" (in ta). .
**திருக்கோனேரி தாஸ்யை**  என்பவர் 13 ஆம் நூற்றாண்டில் வாழ்ந்த ஒரு வைணவப் பெண்மணி. திருவாய்மொழி வாசகமாலை என்னும் நூலை எழுதியவர். நம்மாழ்வாரின் திருவாய்மொழியில் பெரிதும் ஈடுபாடு கொண்டவர். திருக்கோனேரி என்பது திருப்பதி ஏழுமலையான் கோயிலிலுள்ள ஏரி. இந்தத் திருக்குளத்தில் பணிபுரிந்துவந்த பெண் இவர் என்பது இவரது பெயரால் அறியலாகும் செய்தி. இவரைப் பற்றிய வேறு செய்தி கிடைக்கவில்லை.

காலம்
-----

இவரது திருவாய்மொழி வாசகமாலை நூலின் முடிவில் இங்குள்ள வாசகங்கள் உள்ளன

அஸ்மத்குருப்யோ நமஃ, ஆழ்வார் திருவடிகளே சரணம், எம்பெருமானார் திருவடிகளே சரணம், சந்திரகிரி அய்யன் திருவடிகளே சரணம், ஸ்ரீமத் நாராயணையர் திருவடிகளே சரணம், திருக்கோட்டியூர் ஜீயர் திருவடிகளே சரணம், வடக்குத் திருவீதிப் பிள்ளை திருவடிகளே சரணம்
இதில் குறிப்பிடப்பட்டுள்ள வடக்குத் திருவீதிப் பிள்ளையின் காலம் 1217-1322. பிள்ளை நீண்டகாலம் வாழ்ந்தவர். இதனால் இந்தப் பெண்மணியை 13 ஆம் நூற்றாண்டு எனல் பொருத்தமானது.

அடிக்குறிப்பு
-------------

1. ↑  திருக்கோனேரி தாசி, திருக்கோனேரிப் பணிப்பெண்
2. ↑  மு. அருணாசலம் (முதல் பதிப்பு 1970, திருத்தப்பட்ட பதிப்பு 2005). *தமிழ் இலக்கிய வரலாறு, பதின்மூன்றாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 283.

வெளியிணைப்புகள்
---------------

* 
*
**திலீபனுடன் 12 நாட்கள்** என்னும் நூல் மு. வே. யோ. வாஞ்சிநாதன் என்பவரால் எழுதப்பட்ட தமிழ் நூலாகும். இந்நூல் முதல் பதிப்பாக 26. செப்டம்பர். 1988 அன்று வை. கோபால்சாமி தலைமையில் சென்னையில் வெளியிடப்பட்டது. இரண்டாம் பதிப்பாக 1992இல் வெளிவந்தது. அண்மையில் 2011இல் விழுப்புரம் தமிழிளைஞர் கூட்டமைப்பின் சார்பில் வெளியீடாக வெளியிடப்பட்டது.

நூல் பொருள்
-----------

தமிழீழ விடுதலைப் புலிகளின் யாழ் மாவட்ட அரசியற் பிரிவுப் பொறுப்பாளர் திலீபன் 15. செப்டம்பர். 1987 அன்று, நல்லூர்க் கந்தசாமி கோயிலின் முன்பாக இந்திய அரசிடம் ஐந்து கோரிக்கைகளை முன்வைத்துச் சாகும்வரை உண்ணாவிரதப்போராட்டத்தைத் துவக்கினார். அவர் மேற்கொண்ட இந்த உண்ணாவிரத போராட்டத்தில், 12 நாட்கள் சொட்டு நீர் கூட அருந்தாமல் மனக்கட்டுப்பாட்டுடன் இருந்து, 26. செப்டம்பர். 1987 அன்று ஈகச்சாவு அடைந்தார். அந்த உண்ணாவிரதப் போராட்டத்தின்போது அவரின் அருகில் இருந்து, நேரில் கண்ட உண்மை அனுபவங்களை கட்டுரைகளாக ஆசிரியர் எழுதியுள்ளார் நூலாசிரியர்..

நூல் அமைப்பு
------------

இந்நூல் நாள் குறிப்பை ஒத்ததாக உள்ளது. உண்ணாவிரத்தின் முதல் நாள், இரண்டாம் நாள், என்று 12 நாட்களில் அவர் கண்டதையும் கேட்டதையும் நாள்வாரியாக எழுதியுள்ளார்.

குறிப்புகள்
-----------

1. ↑  திலீபனுடன் 12 நாட்கள்,மு.வே.யோ.வாஞ்சிநாதன். முன்னுரை

வெளி இணைப்புகள்
---------------

* நூல் வாசிக்க இங்கே சுட்டவும்
**திலோத்தோமா மஜும்தார்** இந்தியாவின் மேற்கு வங்காளத்தைச் சேர்ந்த பெங்காலி மொழி நாவலாசிரியரும் சிறுகதை எழுத்தாளரும் கவிஞரும், பாடலாசிரியரும் கட்டுரையாளருமாவார்.  பெரும்பாலும் அவரது படைப்புகள் பெங்காலி மொழியிலேயே எழுத்துப்பட்டுள்ளன. 

தேயிலை தோட்டங்ள் நிறைந்த மலைப்பிரேதேச வடக்கு வங்காளத்தில் பிறந்த இவர், அவரது குழந்தைப் பருவம் முழுவதையும் அங்கேயே கழித்துள்ளார். 1985 ஆம் ஆண்டு கல்லூரிப் படிப்பை கல்கத்தா பல்கலைக்கழகத்தில் இணைப்பு கல்லூரியாக உள்ள ஸ்காட்டிஷ் சர்ச் கல்லூரியில் கல்வி பயின்றுள்ளார்.. 1993 முதல் எழுதத் தொடங்கிய இவரின் முதல் கதையானது கலாச்சினியில் உள்ள 'உன்மேஷ்' (উন্মেষ) என்ற இதழில் வெளிவந்தது.

முக்கிய நாவல்கள்
----------------

* ஒ
* ஷாமுக்ககோல்
* மானுஷ் ஷாபகேர் கதை
* ஈஷ்பரேர் பாசா
* பசுதாரா
* அசோ செப்டெம்பர்
* அர்ஜுன் ஓ சார் கன்யா
* ராஜ்பாட்
* சாந்தேர் காயே சாந்தம்
* ஏகதாரா
* ஸாதாரண் முக
* தனேஷ் பாகிர் டோண்ட்
* நிர்ஜன் சரஸ்பதி
* அஜோ கன்யா
* ஜோனாகிரா
* ப்ரேதயோனி
* சாண்டு
* ஸ்பர்கேர் ஷேஷப்ராந்தே
* ரெஃப்
* ஜல் ஓ சுமுர் உபாக்கியன்
* அமிர்தானி
* ஜுமரா
* ப்யாம் ராஜாகுமார்

மேற்கோள்கள்
-----------

1. ↑   The Indian Express. 4 March 2012, 6:26 AM. In the *Cities* section of newspaper. Accessed 20 July 2014
2. 1 2  Biographical sketch from Parabaas.com Retrieved 5 July 2014